На основу Решења о банкротству стечајног судије Привредног суда у Београду, 45. СT 4663 од 02.11.2011. године, а у складу са чланoвима 131, 132 и 133 Закона о стечају («Службени гласник Републике Србије» број 104/2009, 99/11, 71/12 и 83/14), Националним стандардом број 5 о начину и поступку уновчења имовине стечајног дужника («Службени гласник Републике Србије» број 13/2010.), стечајни управник стечајног дужника

**''ЕУРОЛУКСПЕТРОЛ- ЕЛП'' доо у стечају из Београда, Михаила Богићевића бр.7.**

**ОГЛАШАВА**

 **продају дела имовине јавним надметањем**

**Предмет продаје** је непокретна имовина у власништву стечајног дужника **“Еуролукспетрол- Елп“** доо, у стечају, Београд, М.Богићевића бр.7 означене као земљиште за изградњу бензинских станица, и то:

1. Дољевац, KO Oрљане, K. П. 4755 и 4756, укупне површине 1 ha 23 a 89 m2, пољопривр.,

2. Фекетић, КО Фекетић, на КП. 6252/7, површине 3 ha 23 a 92 m2, пољопривредно земљ.,

3. Остало грађевинско земљиште у Новом Саду, дуж аутопута Београд - Суботица, уписано

 у ЛН 268 КО Н.Сад III, на КП 158/1 површине 92 a и 48 м2, KP 158/3 површине 8 а и 61 м2

 и КП 158/4 површине 2 а и 76 м2, на потесу Велики рит.

Имовина ближе описане у тачкама од 1 до 3 се продаје појединачно. Уколико понуђач има намеру да купи више појединачних делова имовине која је предмет продаје, у обавези је да поступи у складу са стицањем права на учешће, за сваки појединачни део.

Процењена вредност земљишта „ЕУРОЛУКСПЕТРОЛ- ЕЛП“ ад у стечају, који су предмет продаје и висина депозита у поступку јавног надметања је:

|  |  |  |  |  |
| --- | --- | --- | --- | --- |
| **Р.бр.** | **Назив и место имовине ELP-a која се продаје:** | **Почетна цена на лицитацији, у Еврима, без пореза:** | **Износ депозитa за уплату, у Еврима:** | **Процењ. вредн., у Еврима** |
|  | **Земљиште/локације/ггз:** |  **137.800,00**  |  **137.800,00**  |  689.000,00  |
| 1. | **Дољевац** |  12.000,00  |  12.000,00  |  60.000,00  |
| 2. | **Фекетић** |  77.800,00  |  77.800,00  |  389.000,00  |
| 3. | **Нови Сад** |  48.000,00  |  48.000,00  |  240.000,00  |

**Укупно процењена вредност имовине износи 689.000,00 евра. Почетна цена je 137.800,00 евра. Депозит је 20 % од сваке појединачно процењене вредности. Цене су без пореза на додату вредност. Порез на пренос апсолутних права пада на терет купца.**

**Обрачун и уплате се врше према средњем курсу НБС на дан уплате.**

Право на учешће имају сва правна и физичка лица која:

1. након добијања профактуре, извршене уплату ради откупа продајне документације у бруто износу од 36.000,00 динараза сваку појединачну имовину. Профактурa се може преузети сваког радног дана до 23.01.2019. године у периоду од 10 до 14 часова у просторијама стечајног управника у Михаила Богићевића број 7, спрат 2.;
2. уплате **депозит** у наведеном износу на текући рачун стечајног дужника број **200-2238140102862- 64** код Банка Поштанска Штедионица АД Београд, или положе неопозиву првокласну банкарску гаранцију наплативу на први позив, најкасније **5** радних дана пре одржавања продаје (рок за уплату депозита је 24.01.2019.год.). У случају да се као депозит положи првокласна банкарска гаранција, оригинал исте се ради провере заједно са Обрасцем пријаве доставља стечајном управнику са копијом банкарске гаранције или оверенa копија до 24.01.2019. године. У случају да на јавном надметању победи Купац који је депозит обезбедио банкарском гаранцијом, исти мора измирити износ депозита у року од **48 сати** од дана јавног надметања, а пре потписивања купопродајног уговора, након чега ће му бити враћена гаранција;
3. потпишу Изјаву о губитку права на враћање депозита. Изјава чини саставни део продајне документације.
4. Потпишу Уговор о чувању поверљивих података;
5. Региструје као учесник на јавном надметању;

Након уплате депозита, а најкасније до **24.01.2019**.године, потенцијални купци, ради правовремене евиденције, морају предати образац пријаве за учешће стечајном управнику.

**Јавно надметање** одржаће се дана **30.01.2019**. године у **12** часова на следећој адреси: улица Михаила Богићевића број 7, спрат 2.

**Регистрација учесника** почиње у 10 часова, а завршава се у 11 часова и 50 минута**.**

**Регистрација учесника обухвата:**

**- проверу идентитета подносиоца пријаве** који се доказује за правно лице подношењем оригинала или оверене копије извода из регистра привредних субјеката, АПР-а, за домаће физичко лице достављањем фотокопије личне карте а за страно физичко лице фотокопија пасоша,

- **проверу пуномоћја и идентитета пуномоћника,** што се доказујепредајоморигиналног пуномоћја и давањем личне карте на увид,

- **издавање нумерисане картице** и

- **потпис подносиоца пријаве** на листу учесника.

**Стечајни управник спроводи јавно надметање** тако што:

1. Отвара јавно надметање читајући правила надметања,
2. Позива учеснике да истакну понуде на оглашену цену коју су спремни да плате,
3. Одржава ред на јавном надметању,
4. Проглашава купца,
5. Потписује записник.

Купопродајни уговор се потписује у року од 3 радна дана од дана одржавања јавног надметања, под условом да је депозит који је обезбеђен гаранцијом уплаћен на рачун стечајног дужника.

Проглашени Купац је дужан да уплати преостали износ купопродајне цене у року до 15 дана од дана потписивања купопродајног уговора.

Након уплате купопродајне цене од стране Купца и по добијању потврде од стране стечајног дужника о извршеној уплати у целости, купац стиче право на укњижбу власништва на непокретностима.

Свако лице које је стекло право на учешће у складу са условима прописаним овим огласом, губи право на депозит у складу са Изјавом о губитку права на враћање депозита ако проглашени Купац не потпише записник са јавног надметања, купопродајни уговор или не уплати купопродајну цену у прописаним роковима и на прописан начин, као и у свим другим случајевима предвиђеним Изјавом о губитку права на враћање депозита губи право на повраћај депозита, а за Купца се проглашава следећи најповољнији понуђач.

Имовина се купује у виђеном стању и може се разгледати након откупа продајне документације, а најкасније 5 дана пре заказане продаје сваким радним даном од 9 до 14 часова уз претходну најаву на телефон 064/162 00 42

Учесницима који на јавном надметању нису стекли статус купца депозит (гаранција) се враћа у року од 8 дана од дана јавног надметања.

Осталим понуђачима на јавном надметању, депозит (гаранција) се враћа најкасније у року од 30 дана од дана јавног надметања.

Oвлашћено лице: стечајни управник Бранко Југовић, контакт телефон: 064/162 00 42